ГО ВРАЊСКА БАЊА

Број: 127/4

Датум: 27.05.2020. године

На основу члана 60.став 1. Закона о јавним набавкама („Службени гласник РС“, број 124/2012, 14/2015 и 68/2015) и Одлуке о покретању поступка јавне набавке мале вредности бр. 127/1 од 27.05.2020.године, наручилац објављује:

**I ПОЗИВ ЗА ПОДНОШЕЊЕ ПОНУДА**

**–** о покретању поступка јавне набавке мале вредности услуга израде пројектно техничке документације *број 7/У/127-2020*

1. Назив наручиоца: ГО Врањска Бања
2. Адреса наручиоца: Краља Петра I Ослободиоца 121/1, Врањска Бања
3. Интернет страна наручиоца: vranjska-banja.rs
4. Врста наручиоца: Градска општина
5. Врста поступка јавне набавке: поступак јавне набавке мале вредности
6. Врста предмета: услуге

Опис предмета јавне набавке, назив и ознака из општег речника набавке: јавна набавка мале вредности услуге израде пројектно техничке документације

Ознаке из општег речника набавке:

ОРН: 71320000-услуге техничког пројектовања

7.Предмет јавне набавке је обликован по партијама:

Партија 1. Јавна расвета с.Бујковац-Корбевац

Партија 2.замена канделабера у парку

Партија 3. Јавна расвета с.Дуга Лука,

Партија 4. Јавна расвета с.Паневље,

Партија 5. Јавна расвета улице поред амбуланте.

8.Услови за учешће у поступку јавне набавке: Право учешћа у поступку имају сва правна и физичка лица која испуњавају обавезне и додатне услове предвиђене чланом 75. и 76. Закона о јавним набавкама који су ближе одређени конкурсном документацијом.

9.Понуђач може поднети понуду: самостално, са подизвођачем, као група понуђача. Уколико наступа са подизвођачем понуђач је дужан да у својој понуди наведе проценат укупне вредности набавке који ће поверити подизвођачу, а који не може бити већи од 50% од укупне вредности набавке. У случају подношења понуде као група понуђача – заједничке понуде сваки понуђач из групе понуђача мора да испуни обавезне услове из члана 75. Став 1. Тачке 1) до 4) ЗЈН, а додатне услове испуњавају заједно. Услов из члана 75. Став 1. Тачка 5) овог закона дужан је да испуни понуђач коме је поверено извршење дела набавки за који је неопходна испуњеност тог услова. Саставни део заједничке понуде је споразум којим се понуђачи из групе међусобно и према наручиоцу обавезују на извршење јавне набавке.

10.Критеријум за доделу уговора за све партије: најнижа понуђена цена.

11.Начин преузимања конкурсне документације:

* Портал јавних набавки: [www.ujn.gov.rs](http://www.ujn.gov.rs) – преузимање бесплатно
* Заинтересовани понуђачи могу извршити увид у конкурсну документацију на Порталу јавних набавки и интернет страници наручиоца.

12.Начин и рок за подношење понуде:

Понуде се подносе непосредно, путем поште, у згради ГО Врањска Бања у Врањској Бањо, техничком секретару Кристини Веселиновић, или путем поште на адресу: ГО Врањска Бања , улица : Краља Петра I Ослободиоца 121/1, Врањска Бања, 17542 Врањска Бања са назнаком „Понуда за јавну набавку услуга израде пројектно техничке документације за партију \_\_\_\_\_\_\_\_*број 7/У/127-2020*  не отварати“ затворену на начин да се приликом отварања понуда може са сигурношћу утврдити да се понуда први пут отвара. На полеђини коверте или кутије навести адресу понуђача, телефон и особе за контакт.

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.

Рок за подношење понуда је 04.06.2020.год. до 12.30 часова

Не спроводи се електронска јавна набавка.

13.Отварање понуда ће бити обављено у конференцијској сали у управној згради ГО Врањска Бања, **04.06.2020. године у 13 часова** по истеку рока за подношење понуда. Отварање понуда је јавно и може присуствовати свако заинтересовано лице. Активно учешће приликом отварања понуда имају само овлашћени представници пристиглих благовремених понуда. Представник понуђача који учествује у поступку отварања понуда има право да приликом отварања понуда изврши увид у податке из понуде који се уносе у записник о отварању понуда.

У случају да представник понуђача, не достави Комисији за јавне набавке писмено овлашћење, присуствује отварању као обична јавност.

14.Одлука о додели уговора биће донета у року од 10 дана од дана отварања понуда.

15.Лице за контакт: Столе Цветковић тел: 017/7455-025; факс: 017/7455-015; е – mail: opstina.vranjska.banja@gmail.com